EkBass/fiwiki-20250220-pages-articles huggingface dataset:
Kalevala (gini)

Kalevala on ainoa suomalainen luomugini. Kalevala-giniä valmistetaan käsityönä perheomisteisessa Kalevala-tislaamossa. Tislaamon perusti Moritz Wüstenberg vuonna 2012 vain hieman sen jälkeen, kun hän oli valmistunut biokemian insinööriksi. Nimi tälle ginille on peräisin suomalaisesta kansalliseepoksesta. Elias Lönnrot keräsi ja kirjoitti muistiin Kalevala- eepoksen osittain Itä-Suomessa, Kalevala-tislaamon lähiseudulla. == Valmistus == Kalevala-tislaamo perustettiin vuonna 2012 ja ensimmäinen tuotantoerä tuli myyntiin vuonna 2014. Ensimmäisen kerran Kalevala-gini palkittiin hopealla vuoden 2015 kansainvälisessä IWSC-kilpailussa. Kalevala-gini valmistetaan käyttäen ainoastaan luomuraaka-aineita. Tuotannossa käytettävä vesi tulee tislaamon omasta kaivosta, joka sijaitsee kivenheiton päässä tislaamosta. Katajan, maa-artisokan, mintun ja ruusunupun makeus sekä vadelmalehden, tyrnin ja rosmariinin kirpeys korostuvat pehmeän makuisessa vehnäginissä. Ennen ginin tislausta katajanmarjat uutetaan 36 tuntia ja muita yrttejä ja marjoja lisätään eri ajankohtina. Juuri ennen tislauksen aloittamista asetetaan tislaimeen vielä kori höyrytiehen. Tähän koriin sijoitetaan osa yrteistä. Tislaus suoritetaan hitaasti, pienellä lämmöllä, jotta luontaiset maut vapautuvat mahdollisimman hyvin. Kokonaisuudessa tislaus kestää noin 12 tuntia. Tisle sekoitetaan oman kaivoveden kanssa juomavahvuiseksi. Kalevala- gini ei sisällä lisäaineita tai makeutusaineita. Noin kahden viikon ”kypsymisjakson” jälkeen gini pullotetaan ja etiketöidään käsityönä. Tuotantoerän koko on noin 250-300 litraa. == Palkinnot == Kalevala-gini on osallistunut useisiin kansainvälisiin kilpailuihin ja voittanut useita palkintoja (mm. International Wine & Spirits Competition (IWSC) hopea 2015, 2016, 2017 ja The Spirits Business (master distillers) 2018.) == Lähteet == Luokka:Ginit Luokka:Suomalaiset viinamerkit
Jarmo Ahonen (tietojenkäsittelytieteilijä)

Jarmo Juhani Ahonen (8. toukokuuta 1966) on suomalainen tietojenkäsittelytieteilijä ja filosofian tohtori, joka toimi Itä-Suomen yliopiston tietojenkäsittelyn professorina (2004–11/2015). Nyttemmin hän on työskennellyt Turun ammattikorkeakoulun yliopettajana. Hän valmistui Joensuun yliopistosta filosofian maisteriksi 1989, ja tohtoriksi 1995. Hänen englanninkielinen väitöskirjansa (1993) oli otsikoitu Modeling physical domains for knowledge based systems. Hän on toiminut myös Jyväskylän yliopiston dosenttina. ==Lähteet== ==Aiheesta muualla== * Jarmo Ahosen Google Scholar -profiili (scholar.google.com) Luokka:Vuonna 1966 syntyneet Luokka:Elävät henkilöt Luokka:Itä-Suomen yliopiston professorit Luokka:Kuopion yliopiston professorit Luokka:Suomalaiset tietojenkäsittelytieteilijät Luokka:Suomalaiset professorit
New Yorkin kaupunginyliopisto

New Yorkin kaupunginyliopisto (City University of New York, CUNY [ˈkjuːni]) on New Yorkin kaupungin ylläpitämä julkisten korkeakoulujen järjestelmä, joka on Yhdysvaltain niin sanotuista kaupunkiyliopistoista (urban university systems) suurin yli 270 000 opiskelijallaan. CUNY on koko Yhdysvaltojen kolmanneksi suurin yliopistojärjestelmä New Yorkin osavaltionyliopiston (SUNY) ja Kalifornian osavaltionyliopiston (CSU) jälkeen. Vuonna 1847 perustettu CUNY on joutunut toimintansa aikana suuriin taloudellisiin vaikeuksiin muun muassa vuosina 1976 ja 1995. ==Yksiköt== CUNY muodostuu seuraavista yksiköistä kaupunginosittain: ===Manhattan=== * Baruch College (senior college, 1968) **Zicklin School of Business **Weissman School of Arts and Sciences **Marxe School of Public and International Affairs * City College of New York (senior college, 1847) * Craig Newmark Graduate School of Journalism (graduate, 2004) * Guttman Community College (junior college, 2011) * Hunter College (senior college, 1870) **School of Arts and Sciences **School of Education **School of the Health Professions **School of Social Work * John Jay College of Criminal Justice (senior college, 1964) * William E. Macaulay Honors College (senior college, 2001) **vähävaraisille lahjakkaille opiskelijoille * Manhattan Community College (junior college, 1963) * School of Professional Studies **John F. Kennedy, Jr. Institute for Worker Education **Joseph S. Murphy Institute for Worker Education and Labor Studies * Graduate School of Public Health & Health Policy (2007) * School of Medicine (2016) ===Brooklyn=== * Brooklyn College (senior college, 1930) * New York City College of Technology (senior college, 1946) * Kingsborough Community College (junior college, 1963) * Medgar Evers College (senior college, 1970) ===The Bronx=== * Bronx Community College (junior college, 1957) * Hostos Community College (junior college, 1968) * Lehman College (senior college, 1968) ===Staten Island=== * College of Staten Island (1955) ===Queens=== * LaGuardia Community College (junior college, 1971) * Queens College (senior college, 1937) * Queensborough Community College (junior college, 1958) * School of Law (graduate, 1983) * York College (senior college, 1966) ==Lähteet== == Aiheesta muualla == Luokka:New Yorkin yliopistot ja korkeakoulut Luokka:Manhattanin koulutus
Hannu Aronen

Hannu Juhani Aronen (s. 25. maaliskuuta 1957 Puumala) on suomalainen radiologian erikoislääkäri, diplomi-insinööri ja lääketieteen ja kirurgian tohtori, joka työskentelee Turun yliopiston radiologian professorina. Aronen kirjoitti ylioppilaaksi Lohjan yhteislyseosta 1975. Hän valmistui Helsingin yliopistosta lääkäriksi 1983, Teknillisestä korkeakoulusta diplomi- insinööriksi 1988 ja Helsingin yliopistosta lääketieteen tohtoriksi 1990. Hänen englanninkielinen väitöskirjansa (1989) oli otsikoitu Imaging methods in the diagnosis of suspected deep venous thrombosis of the leg. Radiologian erikoislääkärin pätevyyden hän sai 1991. ==Lähteet== ==Aiheesta muualla== *Hannu Arosen Google Scholar -profiili (scholar.google.com) Luokka:Vuonna 1957 syntyneet Luokka:Elävät henkilöt Luokka:Itä-Suomen yliopiston professorit Luokka:Kuopion yliopiston professorit Luokka:Suomalaiset lääkärit Luokka:Suomalaiset insinöörit Luokka:Suomalaiset professorit Luokka:Turun yliopiston professorit
Eeva Aronen

Eeva Tuulikki Aronen (o.s. Kokkonen; s. 19. syyskuuta 1959 Seinäjoki) on suomalainen lääkäri ja lääketieteen tohtori, joka työskentelee Helsingin yliopiston lastenpsykiatrian professorina. Aronen kirjoitti ylioppilaaksi Alavuden lukiosta 1978. Hän valmistui Helsingin yliopistosta lääkäriksi 1984 ja lääketieteen tohtoriksi 1988. Hänen englanninkielinen väitöskirjansa (1988) oli otsikoitu Prediction and prevention of children's mental disturbances : a ten-year follow-up study. Lastenpsykiatrian erikoislääkärin pätevyyden hän sai 1989 ja Helsingin yliopiston lastenpsykiatrian dosentuurin 1999. Hän työskenteli Helsingin yliopistollisen keskussairaalan (HYKS/HUS) lasten ja nuorten sairaalan psykiatrian erikoislääkärinä vuodesta 1989 ja oli samalla Helsingin yliopiston lastenpsykiatrian klinikan apulaisopettaja 1989–2001. Tästä ajanjaksosta hän toimi post doc -tutkijana Harvardissa Yhdysvalloissa 1990–1993. Helsingin yliopiston professorina hän on toiminut vuodesta 2013. Eeva Arosen puoliso on professori Hannu Aronen (1984–). ==Lähteet== ==Aiheesta muualla== *Eeva Arosen artikkelit Google Scholar -palvelussa (scholar.google.com) Luokka:Vuonna 1959 syntyneet Luokka:Elävät henkilöt Luokka:Itä-Suomen yliopiston professorit Luokka:Kuopion yliopiston professorit Luokka:Suomalaiset psykiatrit Luokka:Suomalaiset professorit
Saksalaiset Formula 1 -kuljettajat

Saksasta on tullut yhteensä 53 Formula 1 -kuljettajaa, joista kolme on maailmanmestareita. Heistä Sebastian Vettel on nykyisin vielä mukana. Michael Schumacherilla on lukuisia F1-ennätyksiä, muun muassa eniten maailmanmestaruuksia. Vuonna 2008 Sebastian Vettelistä tuli nuorin kilpailun voittanut kuljettaja (ei enää voimassa), ja vuonna 2010 hänestä tuli nuorin Formula 1 maailmanmestari. Vuonna 2016 Nico Rosbergista tuli kolmas saksalainen maailmanmestari. Formula 1 -kaudella 2019 on mukana kaksi saksalaista. == Maailmanmestarit ja kilpailun voittaneet == Ensimmäinen saksalaismestaruus tuli vasta vuonna 1994 Michael Schumacherin voitettua ensimmäisen seitsemästä maailmanmestaruudesta. Sebastian Vettelistä tuli vuonna 2010 toinen saksalainen maailmanmestari. Hän voitti mestaruudet myös 2011, 2012 ja 2013. Nico Rosberg on kolmas saksalainen kuljettaja, joka on voittanut maailmanmestaruuden. Se tapahtui kaudella 2016. Wolfgang von Trips oli lähellä voittaa mestaruuden vuonna , mutta hän kuoli onnettomuudessa toiseksi viimeisessä osakilpailussa ja sijoittui lopulta toiseksi mestaruuskamppailussa, vain yhden pisteen erolla Phil Hilliin. Yhteensä seitsemän saksalaista on onnistunut voittamaan osakilpailun. Michael Schumacher on saavuttanut eniten voittoja, yhteensä 91. Vettelillä on tähän mennessä 52 voittoa. Ralf Schumacher voitti kuusi ja Heinz-Harald Frentzen voitti kolme. Wolfgang von Trips, joka oli ensimmäinen saksalainen osakilpailuvoittaja, voitti kaksi kilpailua, joista molemmat olivat vuonna 1961. Nico Rosberg voitti uransa aikana 23 kilpailua ja Jochen Mass yhden. == Nykyiset kuskit == Sebastian Vettel ajoi ensimmäisen kilpailunsa 2007 Yhdysvaltain GP:ssä, sijoittuen kahdeksanneksi saavuttaen uransa ensimmäisen MM-pisteen. Hänestä tuli myös kaikkien aikojen nuorin pisteille ajanut kuljettaja. Kaudella 2010 Vettel aloitti neljä kautta kestäneen mestaruusputkensa, tullen kaikkien aikojen nuorimmaksi Formula 1-maailmanmestariksi. Nykyään Vettel ajaa Scuderia Ferrarin tallissa. pienoiskuva|297x297px| Michael Schumacher Monacossa, 2012 Tiedosto:Sebastian Vettel 2012 Bahrain GP.jpg|alt=Sebastian Vettel, 2012 == Lähteet == *
Nuorapainannekeramiikka

Nuorapainannekeramiikka oli Intiassa noin 8000-1400 eaa. vallinnut saviastioiden tekotapa, jossa astiat koristeltiin nuorapainenteillaCord- impressed Pottery in Neolithic-Chalcolithic Context of Eastern India . Tyyliltään tämä keramiikka eroaa indoeurooppalaisesta nuorakeramiikasta, johon tätä keramiikkaa ei saa sekoittaa. Kulttuurin painopistelaue oli itäisessä Gangesin ja keskisessä laaksossa ja AssamissaThe Neolithic Cultures of Northeast India and Adjoining Regions: A Comparative Study. Tunnettuja löytöpaikkoja Lahuradeva, ChirandCultures of India: Eastern Group, Southern Group and Northern Group . Lännempänä oli tämän kulttuurin myöhäisvaiheessa okralla maalattu keramiikka. Muualta tämän tyyppistä keramiikaka on tavattu mm Syyriasta ja Kiinasta. == Lähteet == Luokka: Intian historia Luokka: Keramiikan historia
Flying Mile

Flying Mile Flying Mile Paikkakunta: Mont-Tremblant, Quebec, Kanada Talviurheilukeskus: Mont Tremblant Ski Resort Vuori: Flying Mile Peak Rinneluokitus: Musta Yläasema: 590 m Ala-asema: 254 m Korkeusero: 336 m Pituus: ~1 200 m Keskijyrkkyys: ~28 % Hissi Hissi Hissi: Flying Mile Tyyppi: 4-hengen tuolihissi Kapasiteetti: 2 800 henkilöä/h Ala-asema: 254,2 m Yläasema: 588,9 m Naiset Naiset Suurpujottelu Suurpujottelu Lähtö: 590 m Maali: 270 m Korkeusero: 320 m Pituus: 1 190 m Keskijyrkkyys: 26,9 % 1\. MC-kilpailu: 2.12.2023 Kumparelasku Kumparelasku Pituus: 238 m Keskijyrkkyys: 28° 1\. MC-kilpailu: 20.1.2018 Flying Mile on laskettelurinne Mont-Tremblantissa Quebecissä Kanadassa. Flying Mile -rinteeseen tehdyllä kumpareikolla järjestetään freestylehiihdon maailmancupin kumparelaskukilpailuja. Mont-Tremblantissa järjestettiin ensimmäistä kertaa maailmancupin kumparelaskukilpailut 27. tammikuuta 1996 ja vuoteen 2005 asti ne käytiin vuosittain Mont Tremblant -vuoren toisella puolen olevalla Cossack-rinteellä. Ensimmäinen alppihiihdon maailmancupin osakilpailu järjestettiin rinteellä joulukuussa 2023. ==Lähteet== *Mont Tremblant Ski Resort tremblant.ca *Trail Report | Mont Tremblant Ski Resort tremblant.ca *Ski Trails & Hiking Maps | Mont Tremblant Ski Resort tremblant.ca *Ski Trail Map | Mont Tremblant Ski Resort tremblant.ca *Results – Mont Tremblant fis-ski.com *Results – Mont Tremblant fis-ski.com === Viitteet === Luokka:Kanadan laskettelurinteet Luokka:Alppihiihdon maailmancupin rinteet Luokka:Québecin urheilu
Fahrenheit 451 (vuoden 2018 elokuva)

Fahrenheit 451 on Ramin Bahranin käsikirjoittama ja ohjaama yhdysvaltalainen elokuva vuodelta 2018. HBO-maksukanavan tuottama elokuva on tulevaisuusdystopia, joka perustuu Ray Bradburyn samannimiseen tieteisromaaniin vuodelta 1953. Ensimmäisen ja tunnetumman elokuvaversion kirjasta ohjasi François Truffaut vuonna 1966. Bahranin versiossa pääosia, palomies Guy Montagia näyttelee Michael B. Jordan ja tämän esimiestä Michael Shannon. Elokuva ei saanut kovin suopeita arvosteluja. ==Rooleissa== ==Lähteet== Luokka:Vuoden 2018 yhdysvaltalaiset elokuvat Luokka:Dystopiaelokuvat
Havuloiskärsäkäs

Havuloiskärsäkäs (Anthribus nebulosus) on typpykärsäkkäiden (Anthribidae) heimoon kuuluva loiskärsäkässuku. Aikuinen havuloiskärsäkäs on kooltaan 2,5 – 4 mm ja sillä on lyhyt kärsä. Lajin peitinsiivet ovat valkotäpläiset ja etuselän takareuna mutkittelee aaltomaisesti ja siinä esiintyy vaalea ristikkokuvio. Havuloiskärsäkkään toukat elävät kuusissa ja syövät ravinnokseen kilpikirvoihin kuuluvia lajeja kuten Eulecanium tiliae ja Physokermes hemicryphus.Centre for Agriculture and Biosciences International (CABI): Anthribus nebulosus ] Aikuisia havuloiskärsäkkäitä löytyy puunrunkojen lisäksi myös tuomien ja pihlajien kukista. Havuloiskärsäkästä esiintyy Suomen lisäksi ainakin Yhdysvalloissa ja Euroopassa. Laji on luokiteltu Suomessa elinvoimaiseksi. == Lähteet == == Aiheesta muualla == *Laji.fi: Havuloiskärsäkäs (Anthribus nebulosus) *iNaturalist: Havuloiskärsäkäs (Anthribus nebulosus) *ITIS: Anthribus nebulosus *University of Michigan, Animal Diversity Web (ADW): Anthribus nebulosus *UniProt: Taxonomy - Anthribus nebulosus * Global Biodiversity Information Facility (GBIF): Anthribus nebulosus *Iowa State University, Bug Guide: Species Anthribus nebulosus *Iowa State University, Bug Guide: Species Anthribus nebulosus (kuvia) Luokka:Erilaisruokaiset
Amerikan karsinnat salibandyn naisten maailmanmestaruuskilpailuihin 2019

Amerikan karsinnat salibandyn naisten maailmanmestaruuskilpailuihin 2019 järjestetään helmikuussa 2019 Detroitissa, Yhdysvalloissa. Karsintoihin osallistuu vain Yhdysvallat ja Kanada. Joukkueet pelaavat kaksi ottelua. Tuplaottelun voittaja pääsee joulukuussa pelattavaan MM-lopputurnaukseen. == Ottelut == == Lähteet == * http://www.floorball.org/pages/EN/Womens- WFCQ-2019-AMER-USA Luokka:Salibandyn naisten maailmanmestaruuskilpailut 2019 Luokka:Yhdysvaltain urheilu Luokka:Detroitin urheilu
Brumadinhon pato-onnettomuus

Brumadinhon pato-onnettomuus tapahtui Brumadinhon kaupungissa Minas Geraisin osavaltiossa Brasiliassa 25. tammikuuta 2019. Padon murruttua kaivosyhtiö Valen rautamalmikaivoksen jäteliejua pääsi valumaan toiseen patoon ja ympäristöön. Onnettomuudessa kuoli ainakin 248 ihmistä. Pato-onnettomuus aiheutti rautamalmin maailmanmarkkinahinnan nousun, kun markkinoilla pelätään tiukempaa Valen toiminnan sääntelyä ja Valen kaivoksia on suljettuina, kun niissä luovutaan vastaavanlaisista onnettomuuden aiheuttaneista patorakennelmista.https://finance.yahoo.com/news/vale-iron-mine-halt- poses-230311469.html ==Katso myös== *Unkarin myrkkyvuoto *Bento Rodriguesin pato-onnettomuus ==Lähteet== ==Aiheesta muualla== Luokka:2000-luvun kaivosonnettomuudet Luokka:Minas Gerais Luokka:Onnettomuudet Brasiliassa Luokka:Vuoden 2019 onnettomuudet
Kirjallisuusvuosi 1877

Kirjallisuusvuosi 1877 käsittelee vuoden 1877 tärkeitä kirjallisuuden tapahtumia, uutisia ja julkistuksia. == Tapahtumia == * Lars Nevanlinnan kehittämä pikakirjoitusjärjestelmä otettiin käyttöön Suomen säätyvaltiopäivillä. * Adolf von Becker esitti ensimmäisenä Suomessa säätyvaltiopäivillä 1877 ehdotuksen tekijänoikeus- ja omistuslaista. == Julkaisuja == * H. P. Blavatsky - Hunnuton Isis * Fjodor Dostojevski - Naurettavan ihmisen uni (novelli, suom. 1960 ja 2007) * Anna Sewell - Uljas Musta * Leo Tolstoi - Anna Karenina * Ivan Turgenev - Новь (Nov, tekijän viimeiseksi jäänyt romaani, suom. Neitsytmantu) * Jules Verne - Hector Servadacin avaruusmatka * Jules Verne - Les Indes noires == Palkintoja == == Lähteet == 1877
Kirjallisuusvuosi 1876

Kirjallisuusvuosi 1876 käsittelee vuoden 1876 tärkeitä kirjallisuuden tapahtumia, uutisia ja julkistuksia. == Tapahtumia == * Henrik Ibsenin näytelmä Peer Gynt esitettiin Norjassa ensi kerran Edvard Griegin musiikkinäytelmänä. * Venäjänkielinen Raamattu julkaistiin ensimmäisen kerran. Tosin Uusi testamentti oli julkaistu jo vuonna 1822. Vanhoilliset piirit vastustivat venäjäntämistä sillä perusteella, että Raamatun pitäisi olla vain papiston käsissä eikä ihmisten pitäisi lukea sitä omin päin. Papisto käytti kirkkoslaavin kielellä kirjoitettua Raamattua. * Keisari Aleksanteri II kielsi ukrainan kielen käytön kirjallisuudessa Venäjän hallitsemalla alueella. Kieli pysyi kuitenkin käytössä Itävalta-Unkarin hallitsemassa Galitsiassa. == Julkaisuja == * Louisa May Alcott - Kun ruusu puhkeaa * Isabella Banks - The Manchester Man * Lewis Carroll - The Hunting of the Snark: An Agony in Eight Fits (nonsense-runoteos, suom. Kraukijahti, 2013) * George Eliot - Daniel Deronda (suomennos vuonna 2019) * Nordisk familjebok, 20-osainen ruotsalainen tietosanakirja (ensimmäinen osa, loput vuoteen 1899 mennessä) * Anthony Trollope - The Prime Minister * Mark Twain - The Adventures of Tom Sawyer (suom. Tom Sawyerin seikkailut, 1879, 1909, 1926, 1937, 1973) * Jules Verne - Michel Strogoff (suom. Tsaarin kuriiri, 1912, 1927, 1955) * Jules Michelet - Histoire de France == Palkintoja == == Lähteet == 1876
Rottalinja

Rottalinjat olivat järjestettyjä pakoreittejä, joita pitkin monet natsit ja fasistit pääsivät pakenemaan Euroopasta toisen maailmansodan jälkeen. Ne johtivat enimmäkseen turvapaikkoihin moniin Latinalaisen Amerikan maihin, erityisesti Argentiinaan, Chileen, Paraguayhin, Kolumbiaan, Brasiliaan, Uruguayhin, Meksikoon, Guatemalaan, Ecuadoriin ja Boliviaan sekä lisäksi Yhdysvaltoihin ja Sveitsiin. Oli olemassa kaksi pääreittiä: ensimmäinen johti Saksasta Espanjaan ja sieltä edelleen Argentiinaan, toinen Saksasta Roomaan, sieltä Genovaan ja sieltä edelleen Etelä-Amerikkaan. == Lähteet == Luokka:Kansallissosialismi
Amino- ja karboksiterminaali

Aminoterminaali, N-terminaali eli N-terminus on haarautumattoman aminohappoketjumolekyylin se pää, jossa on aminohappoon sitoutumaton vapaa aminoryhmä (-NH2). Karboksiterminaali, C-terminaali eli C-terminus on haarautumattoman aminohappoketjumolekyylin se pää, jossa on aminohappoon sitoutumaton vapaa karboksyylihapporyhmä (-COOH). N/C-terminaalit voidaan yhä määritellä N/C-terminaaleiksi vaikka niihin olisi liittynyt muita molekyylejä, kunhan liittyneet molekyylit eivät ole aminohappoja. N/C-terminaalien käsitteitä käytetään esimerkiksi paikantamaan peptidien tai proteiinien alueita. Tätä voidaan käyttää tarkempaan rakennejaotteluun ja siten myös osoittamaan kirjallisesti/sanallisesti jonkin tietty kohta peptidin/proteiinin rakenteessa. Käsite on hyödyllinen myös peptidien/proteiinien rakenteiden yksinkertaistetuissa esitystavoissa. Kemiassa pätevän käytännön mukaan nimettäessä tai esitettäessä aminohappoketju, edetään sen N-terminaalista vasemmalle oikealle kohti C-terminaalia. Aminohappoja voidaan esittää typistetysti niiden kirjainsymboleina. Alaniini on A ja glysiini G. Siten yleisen säännön mukaan esimerkiksi sekvenssin GGAA N-terminaali alkaa glysiinistä. AAGG-sekvenssissä N-terminaali alkaa alaniinista. ==Lähteet== Luokka:Rakennebiologia
Urheilun pikku jättiläinen

Urheilun pikku jättiläinen – Ohjekirja nuorille urheilijoille, tietokirja kaikille urheilunharrastajille on Martti Jukolan laatima ja WSOY:n vuonna 1945 julkaisema urheiluaiheinen hakuteos. Se on yksi WSOY:n julkaisemista Pikkujättiläinen-teemakirjoista, jotka nimettiin Yrjö Karilaan vuonna 1924 kokoaman alkuperäisen Pikku jättiläinen -yleistietoteoksen mukaan.Joel Kuortti & Jukka-Pekka Pietiäinen: 100 merkittävää suomalaista tietokirjaa – Abckiriasta Mustaan orkideaan, s. 65, 76–77. Paasilinna, Helsinki 2014. Urheilun pikkujättiläisessä esitellään eri urheilulajien sääntöjä, historiaa ja tekniikan kehitystä, minkä ohella se sisältää kattavat tilastot olympialaisista, muista arvokisoista ja Suomen maaotteluista, luettelot eri lajien Suomen-mestareista ja Työväen Urheiluliiton mestareista sekä tunnettujen urheilijoiden pienoiselämäkertoja. Osa esitellyistä lajeista oli vielä tuolloin suomalaisille jokseenkin tuntemattomia, kuten maahockey ja hevospoolo. WSOY tilasi teoksen alkujaan Kalle Karvoselta, joka kuitenkin joutui jatkosodan aikana rintamalle, joten keväällä 1944 apuun pyydettiin tunnettu urheiluselostaja ja -kirjailija Martti Jukola. Kun Karvonen kaatui sodassa samana kesänä, Jukola toimitti kirjan yksin ja sai Karvosen leskeltä Annikki Karvoselta oikeudet käyttää tämän keräämää aineistoa. Kirjan tekemiseen osallistui useita avustajia, mutta Jukola kirjoitti pääosan siitä itse. Teos oli ilmestyessään suuri menestys. Sisältöä päivitettiin vuoden 1951 neljänteen painokseen sekä vuoden 1958 viidenteen painokseen, jonka Reino Hirviseppä toimitti Jukolan kuoltua. Kirjaa myytiin kaikkiaan 78 000 kappaletta, mikä tekee siitä kaikkien aikojen myydyimmän suomalaisen urheilukirjan. ==Lähteet== Luokka:Suomalaiset tietokirjat Luokka:Vuoden 1945 kirjat Luokka:Kirjat urheilusta
Cooper Union

Cooper Union, virallisesti The Cooper Union for the Advancement of Science and Art, on New Yorkin Manhattanilla sijaitseva yksityinen korkeakoulu, joka on erikoistunut insinööritieteisiin, arkkitehtuuriin ja kuvataiteisiin. East Villagessa sijaitsevan oppilaitoksen perusti vuonna 1859 teollisuusmies ja keksijä Peter Cooper, esikuvanaan Pariisin École polytechnique, ja sitä rahoittivat myöhemmin myös terästehtailija Andrew Carnegie ja Cooperin vävypojan Abram S. Hewittin suku. 1940-luvulla Hewittit lahjoittivat koululle New Jerseyssä sijaitsevan Ringwoodin kartanonsa maita, ja syntyi koulun oma maaseutukampus ja virkistysalue Green Camp. Cooper Union tuli alusta saakka tunnetuksi opiskelijoille maksuttomana korkeakouluna, jossa jokainen sisäänotettu sai täyden stipendin. 2010-luvun vaihteessa oppilaitos joutui talousongelmiin rakennettuaan Cooper Squarelle uuden kalliin ja näyttävän toimitalon. Se otti käyttöön opintomaksut, mistä seurasi mielenosoituksia ja protesteja. Cooper Union -oppilaitoksessa opiskelee kerrallaan noin tuhat opiskelijaa. Päätoimista opetushenkilöstöä oli lukuvuonna 2017–2018 yhteensä 57. Cooper Unionin tunnettuihin opiskelijoihin kuuluvat keksijä Thomas Edison, abstrakti maalari Lee Krasner, kuvanveistäjä Augustus Saint-Gaudens, arkkitehti Daniel Libeskind ja Batman-sarjakuvan luoja Bob Kane. Cooper Unionin kirjasto oli aikoinaan New Yorkin kaupungin ensimmäinen ilmainen lukusali. ==Katso myös== *Cooper Hewitt -museo ==Lähteet== == Aiheesta muualla == Luokka:New Yorkin yliopistot ja korkeakoulut Luokka:Manhattanin koulutus Luokka:Lower Manhattan
Palvelutalo

Palvelutalo tai tavallisen palveluasumisen yksikkö on ikääntyneiden ihmisten tuetun asumisen muoto, joka on suunnattu hoivakoti-asumista parempikuntoisille henkilöille. Ajatuksena on, että asukas voi elää ”oman näköistään vanhuutta”. == Asumisen kesto == Palvelutaloissa voi pitkäaikaisen asumisen lisäksi asua myös tilapäisesti lyhyemmän ajan. == Toiminnan tavoite == Palvelutaloasumisessa toiminnan tavoitteena on asukkaan toimintakyvyn edistäminen ja ylläpitäminen, mikä tapahtuu asukkaan, omaisten ja moniammatillisen tiimin yhteistyönä tehdyn hoito- ja palvelusuunnitelman mukaisesti. Ajatuksena on, että asukas voi elää ”oman näköistään vanhuutta”. == Yhteinen toiminta == Asukkaat osallistuvat voimiensa sekä kiinnostuksensa mukaan palvelukeskuksen tarjoamiin ohjelmiin ja liikuntatapahtumiin sekä usein ruokaillen yhteisöllisesti palvelukeskuksen ravintolassa. == Vastuuhoitaja ja arjen avustus == Asukkaalla on vastuuhoitaja, joka vastaa hoito- ja palvelusuunnitelman laatimisesta. Hoito- ja palvelusuunnitelmaan kirjataan asukkaan tiedot sekä asukkaalle sovittu hoiva ja muu apu. Asukkaalla on mahdollisuus saada apua ateria- ja lääkehuoltoon, henkilökohtaiseen hygieniaan, kauppa- ja talousasioiden hoitamiseen, siivoukseen sekä muun muassa saattoapua lääkärille mentäessä. Turvapuhelin kuuluu palvelutalon vakiovarustukseen. Vastuuhoitajat pitävät tarvittaessa yhteyttä myös omaisiin. Asukas saa tarvitsemansa lääkärin palvelut joko yleiseltä tai kotihoidon lääkäriltä. == Lähteet == == Katso myös == * Vanhustenhuolto * Hoivakoti eli vanhainkoti * Sosiaalipolitiikka == Aiheesta muualla == * Miten valita palvelutalo? HS etsi vastaukset 14 kysymykseen vanhushoidon kirjavasta tarjonnasta Luokka:Vanhustenhuolto
Morita

Morita voi tarkoittaa ainakin seuraavia: * Akio Morita (1921-1999), japanilainen liikemies * Chiaki Morita (s. 1968), japanilainen ääninäyttelijä * Hidemasa Morita (s. 1995), japanilainen jalkapalloilija * Masakatsu Morita (1945-1970), japanilainen itsemurhan tehnyt aktivisti * Masakazu Morita (s. 1972), japanilainen ääninäyttelijä * Pat Morita (1932-2005), yhdysvaltalais- japanilainen näyttelijä. === Kuvitteelliset === * Jim Morita, yksi Kapteeni Amerikan Ulvovista Kommandoista
Daeodon

Daeodon on sukupuuttoon kuollut entelodontteihin kuuluva sorkkaeläinsuku, jonka fossiileja on löydetty laajalta alueelta Yhdysvalloissa. Sukuun luetaan vain yksi laji, Daeodon shoshonensis, ja se eli myöhäiseltä oligoseenilta varhaiselle mioseenille. Se oli paitsi heimonsa viimeinen laji, myös heimon suurin laji. Daeodon saattoi kasvaa noin 3,4 metriä pitkäksi ja 2,4 metriä korkeaksi. Pelkästään kallolla saattoi olla pituutta yli 1,5 metriä. Eläin painoi arviolta noin 900 kiloa. Daeodonin jalat olivat varsin pitkät ja tukevat, ja sen ruumis oli sikamainen. Sillä oli entelodonteille tyypillisiä luisia kyhmyjä leuan alla ja naaman sivussa, ja ne saivat eläimen näyttämään jättimäiseltä pahkasialta. Daeodon söi lähellä maata ja sen pitkä kuono korvasi sen lyhyen kaulan. Sen leukalihakset olivat hyvin voimakkaat. Hampaat osoittavat, että Daeodon oli kaikkiruokainen, ja söi myös raatoja. Raadonsyöntiin viittaavat myös samanaikaisten eläinten luista löydetyt hampaanjäljet. == Lähteet == Luokka:Esihistorialliset nisäkkäät Luokka:Sorkkaeläimet
Taitoluistelun Euroopan-mestaruuskilpailut 2019

Vuoden 2019 taitoluistelun Euroopan-mestaruuskilpailut järjestettiin Minskissä, Valko-Venäjällä 21.–27. tammikuuta 2019. == Mitalistit == === Miehet === Sija Nimi Maa Yhteensä Lyhyt Vapaa 1 Javier Fernández 271,59 3. 91,84 1. 179,75 2 Aleksandr Samarin 269,84 2. 91,97 2. 177,87 3 Matteo Rizzo 247,08 10. 81,41 3. 165,67 === Naiset === Sija Nimi Maa Yhteensä Lyhyt Vapaa 1 Sofija Samodurova 213,84 2. 72,88 1. 140,96 2 Alina Zagitova 198,34 1. 75,00 4. 123,34 3 Viveca Lindfors 194,40 4. 65,61 3. 128,79 === Pariluistelu === Sija Nimi Maa Yhteensä Lyhyt Vapaa 1 Vanessa James & Morgan Ciprès 225,66 1. 76,55 1. 149,11 2 Jevgenija Tarasova & Vladimir Morozov 218,82 2. 73,90 2. 144,92 3 Aleksandra Boikova & Dmitri Kozlovski 205,28 4. 72,58 3. 132,70 === Jäätanssi === Sija Nimi Maa Yhteensä Rytmi Vapaa 1 Gabriella Papadakis & Guillaume Cizeron 217,98 1. 84,79 1. 133,19 2 Aleksandra Stepanova & Ivan Bukin 206,41 2. 81,37 2. 125,04 3 Charlène Guignard & Marco Fabbri 199,84 3. 79,05 4. 120,79 === Mitalitaulukko === 1\. 2 0 0 2 2\. 1 4 1 6 3\. 1 0 0 1 4\. 0 0 2 2 5\. 0 0 1 1 == Lähteet == 2019 Luokka:Vuoden 2019 urheilu Luokka:Minskin urheilu
Viinintuotanto Ranskassa

Viinintuotanto on Ranskassa tärkeä maatalouden osa-alue. Ranska on monena vuonna ollut maailman suurin viinintuottaja. Italian ja Espanjan jälkeen Ranska on maailman kolmanneksi suurin viinin viejämaa. == Tuotantoalueet == Ranska oli pinta-alaltaan kolmanneksi suurin viinintuottaja vuonna 2015 noin 8 000 km² kasvatusalueellaan. Siellä on monta alkuperäsuojattua viinilaatua, kuten samppanja Champagnen maakunnasta ja Savennières Anjousta. Ranskan viisi tärkeintä viinialuetta ovat Bordeaux, Burgundi, Rhône, Loire ja Alsace. Pohjoisen Champagnessa tuotetaan samppanjaa. == Laatuluokat == Ranskalaisen viinin laatuluokat ovat Appellation d’origine contrôlée (AOC tai AC), Vin délimité de Qualité supérieure (VDQS), Vin de pays (alueviini) ja Vins de table (pöytäviini). == Rypäleet == * Chenin Blanc * Chardonnay * Pinot Noir *Cabernet Sauvignon == Lähteet == == Aiheesta muualla == Luokka:Ranskalaiset viinit Ranska
Luettelo omenalajikkeista

Luettelo omenalajikkeista on luettelo omenalajikkeista. Omenalajikkeita tunnetaan kaikkiaan yli 7500. Kaupallisia päälajikkeita on noin sata. == Suomessa kasvatettuja omenia == Näitä lajikkeita kasvatetaan Suomessa myyntiin. * Valkea Kuulas * Jaspi * Julyred * Raike * Discovery * Collina * Summerred * Lobo * Amorosa * Aroma * Eva == Suomeen tuotavia omenia == Näitä tuodaan Suomeen ulkomailta myyntiin. * Royal Gala * Golden Delicious * Granny Smith * Shampion * Ida Red * Kanzi * Cripps Pink (Pink Lady) == Muita omenia == * Ingrid Marie * Braeburn * Rambo (omena), elokuvasankarin nimen lähde == Lähteet == Omenalajikkeet Omenalajikkeet *
Amerikanrottaterrieri

Amerikanrottaterrieri () on amerikkalainen koirarotu, jolla ei ole FCI:n tunnustusta. Suomen Kennelliitto kuitenkin hyväksyi sen viralliseksi roduksi vuonna 2016. == Ulkonäkö == Amerikanrottaterrieri on rakenteeltaan vankka ja tiivis. Ensivaikutelma on urheilullinen, lihaksikas, jäntevä ja tyylikäs. Runko on hieman säkäkorkeutta pidempi. Pää on tylpän kiilan muotoinen, kallo kohtuullisen leveä ja melko litteä. Otsapenger erottuu selkeästi muttei saa olla liioiteltu. Silmät ovat soikeat ja hieman vinoasentoiset, väriltään pähkinänruskeasta tummanruskeaan. Sinisillä yksilöillä sallitaan myös harmaat silmät. Korvat ovat V:n muotoiset, kohtuullisen teräväkärkiset ja kooltaan sopusuhtaiset. Niiden asento vaihtelee: sekä pystyt, puolipystyt että taittokorvat hyväksytään. Kuono on hieman kalloa lyhyempi ja kirsua kohti sulavasti kapeneva. Kirsun väri soveltuu karvapeitteen väriin, muttei saa koskaan olla lihanvärinen. Huulet voivat olla mustat, vaaleanpunaiset tai pilkuttuneet. Purenta on yleensä leikkaava, mutta myös tasapurenta hyväksytään. Runko on vahva, tiivis ja notkea, ylälinja sulavalinjainen. Rintakehä on pitkä ja soikea, selkä tiivis ja tasainen. Alalinja on kevyesti nouseva. Häntä voi olla joko pitkä tai luonnontöpö. Yhdysvalloissa pitkä häntä yleensä typistetään.Amerikanrottaterrieri: Rotumääritelmä. Suomen Kennelliitto. Haettu 1.2.2019. Kuva:Rat Terrier head.jpg|Pystyt korvat Kuva:AmRatTerr2 wb.jpg|Puolipystyt korvat Karvapeite on lyhyt, sileä ja kiiltävä. Väritys on aina valkokirjava, jossa mikä tahansa väritys valkoisella pohjalla hyväksytään. Käytännössä mahdolliset väritykset ovat valkoinen keltaisin, sitruunankeltaisin, aprikoosinvärisin, punaisin, suklaanruskein, sinisin tai mustin merkein; myös kolmivärinen sallitaan siten että edellä mainituilla kirjavilla väreillä on lisäksi tan-merkit (sävy vaihtelee kermasta ruosteenruskeaan; myös mäyränharmaat merkit sallitaan). Myös yksivärinen valkoinen sallitaan. Kuva:Art-red&white; profile.jpg|Punavalkoinen Kuva:Blue coated rat terrier.jpg|Sinivalkoinen Kuva:Art-blacktri profile2.jpg|Black tricolor (kolmivärinen) Rodusta on kaksi kokomuunnosta: pieni (miniature) ja keskikokoinen eli normaalikokoinen (standard). Pienen säkäkorkeus on 25,5–33 cm ja keskikokoisen/normaalikokoisen 33–45,5 cm. == Luonne ja käyttäytyminen == Rotu on tarmokas, tottelevainen ja tarkkaavainen. Se kiintyy helposti omistajaansa ja on helposti koulutettavissa. Saattaa suhtautua varautuneesti vieraisiin ihmisiin, mutta tulee normaalisti muiden koirien kanssa hyvin toimeen. == Alkuperä == Amerikanrottaterrieri toimi alun alkaen maatilojen rottakoirana. Sen lisäksi sitä käytettiin vahtikoirana, metsästyskoirana ja kanalan vartiokoirana. Vuonna 2010 American Kennel Club hyväksyi rodun Miscellaneous-luokkaan, josta se siirtyi myöhemmin Terrier-luokkaan. == Lähteet == == Katso myös == *Amerikankarvatonterrieri *Deckerinterrieri Luokka:FCI:n ulkopuoliset rodut Luokka:SKL 3 Terrierit Luokka:Terrierit Luokka:Yhdysvaltalaiset koirarodut
Otto Invenius

Otto Invenius (s. 9. joulukuuta 2000 Leppävirta) on suomalainen ampumahiihtäjä. Hän edustaa seuratasolla Soisalon Ampumahiihtäjiä. Myös hänen isoveljensä, Tuukka Invenius, on ampumahiihtäjä. == Ura == Otto Invenius pääsi ensimmäisen kerran Suomen ampumahiihtomaajoukkueeseen vuoden 2017 nuorten maailmanmestaruuskilpailuissa. Tuolloin hänen ainoa matkansa oli viesti, jossa Suomi sijoittui kuudenneksi. Seuraavana vuonna hän oli parhaimmillaan takaa- ajon 12:s. Lisäksi hän kuului jälleen kuudenneksi sijoittuneeseen viestijoukkueeseen. Vuoden 2019 nuorten MM-kilpailuissa Invenius ylsi alle 19-vuotiaiden normaalimatkalla kymmenenneksi ja sijoittui pronssille pikakilpailussa. Samalla hän otti uransa ensimmäisen kansainvälisen arvokisamitalin. Takaa-ajossa hän oli seitsemäs. Invenius saavutti alle 23-vuotiaiden EM-kilpailuissa hopeaa pikakilpailussa ja takaa-ajossa 2022. Saman vuoden alle 23-vuotiaiden MM-kilpailuissa hän sai hopeaa pikakilpailussa ja oli viides normaalimatkalla. Invenius debytoi IBU-Cupissa kaudella 2018–2019. Parhaimmillaan hän on sijoittunut kymmenenneksi Idren kaudenavausviikonlopun jälkimmäisessä pikakilpailussa. Samalla kaudella hän kilpaili ensimmäistä kertaa myös IBU Juniorcupissa. Inveniuksen paras Juniorcupin sijoitus on 18:s Lenzerheiden pikakilpailusta. Invenius kilpaili maailmancupissa ensimmäisen kerran Oslossa kaudella 2021–2022. Ensimmäiset maailmancupin pisteensä hän sai oltuaan 23:s Nové Měston pikakilpailussa kaudella 2022–2023. Kymmenen parhaan joukkoon hän sijoittui ensimmäisen kerran oltuaan kymmenes Antholzin yhteislähtökilpailussa kaudella 2023–2024. Hän sijoittui samalla kaudella Suvi Minkkisen kanssa kolmanneksi Oslon parisekaviestissä. Henkilökohtaisilla matkoilla hän on ollut parhaimmillaan seitsemäs Ruhpoldingn normaalimatkalla kaudella 2024–2025. == Lähteet == * Luokka:Suomalaiset ampumahiihtäjät Luokka:Vuonna 2000 syntyneet Luokka:Elävät henkilöt
Plumps!

Plumps (eng. Splash!) on Heikki Prepulan lyhytanimaatioelokuva, joka on valmistettu vuonna 1997. Elokuvassa Kössi Kenguru saapuu meren rannalle ja haluaa kovasti pienelle palmusaarelle lekottelemaan. Kalat estävät Kössin yritykset päästä saarelle. Kekseliäs siili saapuu rannalle ja asiat alkavat pikkuhiljaa selvitä.Kössi Kenguru ElokuvatViitattu 27.7.2024 Elokuva on esitetty kaksi kertaa televisiossa. == Elokuvan tekijät == * Ohjaus, käsikirjoitus, kuvaus, animaatio, äänitys, tuottaja & tuotanto: Heikki Prepula * Leikkaus: Matti Markkanen * Musiikki: Marko Tuominen ja Jaakko Prepula == Televisioesitykset == Päivämäärä Kanava Katsojamäärä 25.11.1998 YLE TV2 (Pikku Kakkonen) 13.1.2002 YLE TV2 ==Lähteet== Luokka:Suomalaiset animaatioelokuvat Luokka:Vuoden 1997 suomalaiset elokuvat Luokka:Suomalaiset lyhytelokuvat
Mendocinon piirikunta

Mendocinon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 87 841 vuonna 2010 ja sen pinta-ala on 10 040 neliökilometriä. Piirikunnan hallintokeskus Ukiah on myös sen suurin kaupunki. == Asukkaat == Piirikunnan asukkaista 66,4 prosenttia on valkoisia ja 24 prosenttia latinalaisamerikkalaisia. 20,8 prosenttia puhuu muita kieliä kuin englantia. 91,9 prosenttia asukkaista on Yhdysvaltain kansalaisia. Piirikunnan väestön keski-ikä on 42,3 vuotta. ==Kuvia piirikunnasta== Tiedosto:Fort Bragg California aerial view.jpg|Fort Braggin kaupunki. Tiedosto:MacKerricher Beach.jpg|Ranta MacKerricher State Parkissa. ==Lähteet== == Aiheesta muualla == Luokka:Kalifornian piirikunnat
Kreikanajokoira

Kreikanajokoira () on kreikkalainen koirarotu. Se on toistaiseksi ainoa kreikkalainen rotu, joka on saavuttanut FCI:n virallisen tunnustuksen. == Ulkonäkö == Kreikanajokoira on keskikokoinen ja vahva metsästyskoira. Pää on pitkä, kallo taaksepäin laskeva. Otsa on melko leveä, otsapenger ei ole kovin korostunut. Silmät ovat keskikokoiset ja ruskeat. Korvat ovat riippuvat, keskipitkät, litteät ja kärjistään pyöreähköt. Kuono on joko pidempi tai yhtä pitkä kuin kallo. Kirsu on musta. Sekä leikkaava että tasapurenta hyväksytään. Runko on 10 % säkäkorkeutta pidempi, ylälinja suora ja lanteessa hieman kaareva. Rintakehä on syvä, selkä suora ja pitkä. Vatsaviiva (alalinja) on hieman ylösvetäytynyt. Häntä on melko ylös kiinnittynyt, tyvestä paksu, ei kovin pitkä; sapelimainen koiran liikkuessa. Karvapeite on lyhyt, kovahko ja tiheä. Väritys on aina musta ruskein merkein (black & tan), mutta pieni valkea laikku rinnassa hyväksytään. Uroksen säkäkorkeus on 47–55 cm ja nartun 45–53 cm, joskin 2 cm:n poikkeavuus suuntaan tai toiseen sallitaan. Paino sukupuolia erikseen määrittelemättä on 17–20 kg. Rotukohtaisessa "pisteytyksessä" eniten painoarvoa annetaan yleisvaikutelmalle ja raajoille ja toiseksi eniten päälle ja rungolle. Image:Hellenic Hound aka Hellinikos Ichnilatis 2.JPG|Näyttelykehässä, häntä sapelimaiselle kaarelle nostettuna Image:Hellenic Hound aka Hellinikos Ichnilatis.jpg|Näyttelykehän ulkopuolella, häntä "levossa" == Luonne ja käyttäytyminen == Tyypillinen kreikanajokoira on eloisa, tarmokas, kestävä ja innokas. Se tunnetaan hyvästä hajuaististaan. Se voi metsästää sekä yksin että ajueessa. Se on sopeutunut työskentelemään yhtä lailla sekä alangoilla että vuoristoissa, vaikeakulkuiset maastot mukaan lukien. == Alkuperä == Rodun väitetään olleen olemassa jo tuhansien vuosien ajan ja polveutuvan muinaisista Etelä-Kreikassa Peloponnesoksen alueella vaikuttaneista jäniskoirista (lagonikoi kynes). Nämä koirat levittäytyivät antiikin aikaan merenkävijöiden mukana ja kolonialismin myötä laajoille alueille. Kreikassa rotu jäi vuoristoisen maaston takia eristyksiin ja välttyi sen vuoksi muiden rotujen vaikutteilta, säilyen muuttumattomana vuosisatojen ajan. Koska muinainen Kreikka käsitti nykyistä huomattavasti laajemman alueen, se kuitenkin vaikutti osaltaan monien muiden balkanilaisten mustaruskeiden ja kolmiväristen ajokoirarotujen syntyyn. FCI hyväksyi rodun alustavasti jo vuonna 1959, mutta täyden tunnustuksen se sai vasta vuonna 1996. Kreikassa tunnetaan myös epävirallinen kolmivärinen (tricolor) muunnos (Tríchromos Ellinikós Ichnilátis), joka on kotoisin Lakonian eli Spartan alueelta eteläiseltä Peloponnesokselta. == Lähteet == Luokka:FCI 6 Ajavat ja jäljestävät koirat Luokka:SKL 6 Ajavat koirat Luokka:Ajokoirat Luokka:Kreikkalaiset koirarodut
Jaspi

Jaspi on tarhaomenapuun (Malus domestica) lajike, jonka omenat kypsyvät myöhään syksyllä. Se kasvaa voimakkaasti ja tuottaa jo nuorena satoa. Hedelmät ovat isoja tai keskikokoisia. Maku on mausteinen, makea ja miedon happoinen. Hedelmän kuoren pohjaväri on keltainen, mutta punainen pintaväri peittää sen suurelta osin. Jaspi on jalostettu Suomen Piikkiössä risteyttämällä Lobo ja Huvitus. == Lähteet == Luokka:Omenalajikkeet
Pesukarhukoira

Pesukarhukoira on yhdysvaltalainen koirarotutyyppi, joka muodostaa ajavien koirien "alaryhmän". Nimensä mukaisesti kyseisiä rotuja käytetään ennen kaikkea pesukarhun metsästykseen. * Englanninpesukarhukoira eli Punatäplikäs pesukarhukoira * Mustaruskea pesukarhukoira * Punainenpesukarhukoira * Sininenpesukarhukoira * Walkerinpesukarhukoira Suomen Kennelliitto käyttää nimitystä pesukarhukoira kuvaamaan virallisesti vain yhtä rotua, mustaruskeaa pesukarhukoiraa.Pesukarhukoira: Rotumääritelmä. Suomen Kennelliitto. Haettu 1.2.2019.Pesukarhukoira. KoiraNet-Jalostustietojärjestelmä. Haettu 1.2.2019. Tämä voi aiheuttaa sekaannusta, koska englanniksi vastaava nimitys pitää sisällään kaikki viisi pesukarhukoirarotua. Jotkin lähteet sisällyttävät myös plottinajokoiran ja tennesseenajokoiran kyseisen roturyhmän alle, vaikka ensiksi mainittu jalostettiin alun perin suurriistan metsästykseen ja jälkimmäisellä metsästetään kaikenlaista riistaa. == Lähteet ==
Joaquín Royo Pérez

Pyhä Joaquín Royo Pérez O.P. (myös Joachim Royo Pérez; lokakuu 1691 Teruel, Espanja – 28. lokakuuta 1748 Fu-tsheu, Kiina) oli espanjalainen dominikaani, lähetystyöntekijä, pappi, pyhimys ja marttyyri. Hänet lähetettiin Kiinaan autuaan Peter Sanzin kanssa, hänet vihittiin papiksi siellä ja kuristettiin kuoliaaksi vankilassa hirvittävien julmuuksien jälkeen. Paavi Leo XIII julisti hänet kunnianarvoisaksi 6. tammikuuta 1893 ja autuaaksi 14. toukokuuta 1893, Johannes Paavali II julisti hänet pyhimykseksi 1. lokakuuta 2000, ja hänen muistopäiväänsä vietetään joko 28. lokakuuta tai yhtenä Kiinan marttyyreistä 28. syyskuuta. == Lähteet == Luokka:Espanjalaiset papit Luokka:Dominikaanit Luokka:Kristityt marttyyrit Luokka:Espanjalaiset pyhimykset Luokka:Lähetyssaarnaajat Luokka:Vuonna 1691 syntyneet Luokka:Vuonna 1748 kuolleet
Pesukarhukoira (koirarotu)

Pesukarhukoira eli mustaruskea pesukarhukoira () on yhdysvaltalainen koirarotu. Se on toistaiseksi ainoa FCI:n tunnustama coonhound- eli pesukarhukoirarotu. == Ulkonäkö == Rotu on kookas, ketterä ja voimakasrakenteinen. Kallo on soikeahko, otsapenger keskivoimakas. Silmät ovat lähes pyöreät, ja niiden väritys vaihtelee hasselpähkinänruskeasta tummanruskeaan. Korvat ovat pitkät, laskoksina riippuvat, alas ja taakse kiinnittyneet. Kirsu on musta. Purenta on aina leikkaava. Runko on suunnilleen yhtä pitkä kuin säkäkorkeus. Selkä on voimakas ja vaakasuora. Häntä on aavistuksen selkälinjan alapuolelle kiinnittynyt. Karvapeite on lyhyt ja tiheä. Ainut sallittu väritys on black & tan (musta punaruskein merkein), jossa musta on sävyltään hiilenmusta. Urosten säkäkorkeus vaihtelee 63,5–68,5 cm ja narttujen 58–63,5 cm välillä.Pesukarhukoira: Rotumääritelmä. Suomen Kennelliitto. Haettu 1.2.2019. == Luonne ja käyttäytyminen == Pesukarhukoira on luonteeltaan ystävällinen ja avoin. Sen pitää tulla toimeen muiden koirien kanssa jäljestyksen aikana. Sitä käytetään erityisesti jäljestykseen, riistan puuhun ajamiseen ja puussa olevan riistan ilmaisuun (josta käytetään englanniksi termiä "treeing"). Pesukarhu ja opossumi ovat sen pääasiallista riistaa, minkä lisäksi sitä käytetään myös peuran, puuman ja karhun metsästykseen. Haastavammatkaan maastot eivät ole este sen työskentelylle. == Alkuperä == Yhdysvaltoihin saapuneet uudisraivaajat totesivat, ettei heillä vielä ollut saatavilla pesukarhun metsästykseen tarkoitettua koirarotua. Niinpä he risteyttivät keskenään eteläisissä osavaltioissa ketun metsästykseen käytettyjä kettukoiria (joidenkin lähteiden mukaan virginiankettukoiria) ja kookkaampia vihikoiria, sekä mahdollisesti myös muita eurooppalaisia ajokoiria. Toisaalta rodun mainitaan polveutuvan myös talbot houndista. American Kennel Club tunnusti rodun vuonna 1945. Myös FCI tunnusti sen virallisesti jo vuonna 1945, mutta ensimmäinen rotumääritelmä julkaistiin vasta vuonna 1991.Black and Tan Coonhound. Federation Cynologique Internationale. Haettu 1.2.2019. == Kuuluisia rodunedustajia == * Lou, koira jolla on nykyisin elossa olevista koirista virallisesti maailman pisimmät korvatLongest ears on a dog living. Guinness World Records. Haettu 5.10.2021. ==Lähteet== Luokka:FCI 6 Ajavat ja jäljestävät koirat Luokka:SKL 6 Ajavat koirat Luokka:Ajokoirat Luokka:Yhdysvaltalaiset koirarodut
Anssi Miettinen

Anssi Miettinen on suomalainen toimittaja. Hän on Helsingin Sanomien featuretoimituksen esimies ja Nuorsuomalaisen Sanomalehtimiesyhdistyksen puheenjohtaja. Vuonna 2002 Miettinen kirjoitti toimittaja Tuomo Pietiläisen kanssa teleyhtiö Soneran harjoittamasta urkinnasta. Helsingin Sanomissa 11. lokakuuta 2002 julkaistu juttu sai Bonnierin suuren journalistipalkinnon sekä tiedonjulkistamisen valtionpalkinnon. Miettinen sai myös Lumilapio-palkinnon. == Lähteet == Luokka:Elävät henkilöt Luokka:Syntymävuosi puuttuu Luokka:Suomalaiset toimittajat
Rjazanin rykmentin kirkko

Rjazanin rykmentin kirkko oli Haminassa sijainnut ortodoksinen kirkko, joka rakennettiin 1740-luvulla Haminan siirryttyä Turun rauhassa Venäjälle. Kaupungin valtauksen ja sitä seuranneiden muuttoliikkeiden seurauksena kaupungin valtauskonnoksi oli noussut ortodoksisuus, minkä myötä alueelle rakennettiin uusia kirkkoja. Rjazanin rykmentin kirkko rakennettiin ensisijaisesti Rjazanin rykmentin käyttöön, mutta se palveli varuskunnan lisäksi myös siviiliväestöä. Kirkko oli yksinkertaisen suorakaiteen muotoinen puukirkko, jonka julkisivu oli arkeologisten tutkimusten perusteella maalattu luultavasti punamullalla. Se sijaitsi rantaportin lähellä olevan makasiinin ja Isoympyräkadun välisellä aukiolla, joka tunnettiin 1900-2000-luvuilla Rykmenttikenttänä. Kirkon eteisosassa ja lounaispuolella sijaitsi pieni ortodoksinen hautausmaa, johon kuului ainakin 35 hautaa. Näistä vanhimmat sijaitsivat kirkon eteisen lattian alla. Arkeologisissa tutkimuksissa on selvinnyt, että haudoista neljä kuului aikuisille ja loput 31 alle kuusivuotiaille lapsille. Kirkko paloi vuonna 1821, eikä sitä rakennettu uudestaan. Kirkon käytössä ollut tontti pysyi rakentamattomana 1900-luvun alkuun saakka. ==Lähteet== Luokka:Haminan entiset kirkkorakennukset
Kaupunginhotelli (Tampere)

Kaupunginhotelli oli Tampereen Raatihuoneen kolmikerroksinen siipirakennus, joka sijaitsi Kauppakadun varrella. Kaupunginhotellin suunnitteli F. L. Calonius, Raatihuoneen puolestaan Georg Schreck. Molemmat rakennukset valmistuivat vuonna 1890. Kaupunginhotellissa oli alusta lähtien käytössä sähkövalo. Rakennus oli hotellina vuosina 1890–1918, jonka jälkeen tiloissa toimi poliisilaitos. Vuonna 1964 talo purettiin ja sen tiilet pantiin myyntiin. Niistä tehtiin sittemmin ainakin kolme asuinrakennusta. Myös itse Raatihuone oli vähällä joutua puretuksi, mutta lopulta se säästettiin. Vuonna 1965 Raatihuoneen viereen, Kaupunginhotellin paikalle, nousi Aarne Ervin suunnittelema moderni toimisto- ja liikerakennus Kauppa-Häme. == Lähteet == Luokka:Tampereen entiset rakennukset ja rakennelmat Luokka:F. L. Caloniuksen suunnittelemat rakennukset Luokka:Tammerkoski
Poitevin (koira)

Poitevin, aiemmin yläpoitounajokoira (), on ranskalainen koirarotu. == Ulkonäkö == Poitevin tuo ensinäkemältä mieleen ajokoiran ja vinttikoiran risteytyksen, ja sen lempinimi onkin "ranskalaisten ajokoirien vinttikoira".Hörter, Ria. Poitevin: Chien du Haut-Poitou. Ria Hörter: toukokuu 2010. Haettu 1.2.2019. Se on ulkonäöllisiltä piirteiltään erityisen hienostunut, ja yhtä aikaa sekä tyylikäs, voimakas että keveästi liikehtivä. Pää on pitkä ja kapea. Kallo on melko litteä, otsapenger erittäin vähäinen. Silmät ovat suuret ja väriltään ruskeat. Korvat ovat riippuvat, keskikokoiset ja ohuet. Kuono on pitkä ja hieman kyömy, kirsu suuri ja leveä. Kaula on pitkä ja jalomuotoinen. Rintakehä on pitkä ja erittäin syvä, selkä tiivis ja hyvin lihaksikas. Alalinja on hieman kohoava. Häntä on ohut, keskipitkä ja hieman kaartuva. Karvapeite on lyhyt ja kiiltävä. Väreistä yleisempi on kolmivärinen (tricolor), joka esiintyy joko mustalla satulalla tai suurin mustin laikuin. Toinen sallittu väritys on huomattavasti harvinaisempi valko-oranssi. Urosten säkäkorkeus vaihtelee 62–72 cm ja narttujen 60–70 cm välillä.Poitevin: Rotumääritelmä. Suomen Kennelliitto. Haettu 1.2.2019. == Luonne ja käyttäytyminen == Poitevin työskentelee yleensä ajueissa. Se tunnetaan "itkevästä" haukustaan, jota kutsutaan ranskaksi termillä hurleur. Sitä käytetään suurriistan, etupäässä villisian ja kauriin, metsästykseen. == Alkuperä == Poitevin merkitsee "poitoulaista" tai "Poitousta peräisin olevaa", ja tarkemmin ottaen rotu on peräisin Poitiersin alueelta. Se on yksi Ranskan vanhimmista ajokoirista. 1600-luvun lopulla tai 1700-luvun alussa markiisi François de Larrye risteytti Ranskan kruununprinssin omistamien ajokoirien jälkeläisiä englanninhirvikoirien kanssa. Lopputuloksena oli koira, joka soveltui suden metsästykseen. Alun perin jalostuslinjoja tai ns. kantarotuja oli kolme: larrye, montemboeuf ja céris. Kaksi jälkimmäistä olivat yleensä väriltään valko-oransseja. Larrye-muunnos osoittautui metsästysominaisuuksiltaan kahta muuta paremmaksi, ja se olikin jalostuksessa kahta muuta kantarotua merkittävämpi. Koska jalostukseen oli käytetty sekä ranskalaisia että englantilaisia ajokoiria, alkoivat ranskalaiset kutsua rotua "bastardiksi" (bâtard). Kun de Larrye mestattiin giljotiinilla vuonna 1793, kuoli poitevin lähes sukupuuttoon. 1800-luvun alussa de la Besge de Montmorillonin veljekset jatkoivat jalostusta muutaman jäljelle jääneen yksilön avulla. Vuonna 1842 rabies kuitenkin tappoi valtaosan heidän koiristaan, minkä vuoksi he toivat kettukoiria Englannista rodun elvytystä varten vuonna 1844. 1800-luvun aikana jalostukseen käytettiin erityisen paljon urosta nimeltä Traveller, ja sen sanotaan olevan lähes kaikkien poitevinien esi-isä. Maailmansotien aikaan rotu oli jälleen kuolla sukupuuttoon ja myös tällä kertaa tilanne korjattiin risteytyksillä englanninkettukoirien kanssa. FCI tunnusti rodun vuonna 1963.Poitevin. Federation Cynologique Internationale. Haettu 1.2.2019. Vuonna 2015 Tšekistä tuotiin Suomeen ensimmäinen rodunedustaja. ==Lähteet== Luokka:FCI 6 Ajavat ja jäljestävät koirat Luokka:SKL 6 Ajavat koirat Luokka:Ajokoirat Luokka:Ranskalaiset koirarodut